CELEX: 62016CN0003
Language: et
Date: 2016-01-04 00:00:00
Title: Kohtuasi C-3/16: Eelotsusetaotlus, mille on esitanud Hof van beroep te Brussel (Belgia) 4. jaanuaril 2016 – Lucio Cesare Aquino versus Belgia riik

18.4.2016   
            
            
               ET
            
            
               Euroopa Liidu Teataja
            
            
               C 136/7
            
         Eelotsusetaotlus, mille on esitanud Hof van beroep te Brussel (Belgia) 4. jaanuaril 2016 – Lucio Cesare Aquino versus Belgia riik
   (Kohtuasi C-3/16)
   (2016/C 136/12)
   Kohtumenetluse keel: hollandi
   
      Eelotsusetaotluse esitanud kohus
   
   Hof van beroep te Brussel
   
      Põhikohtuasja pooled
   
   
      Kaebuse esitaja: Lucio Cesare Aquino
   
      Vastustaja: Belgia riik
   
      Eelotsuse küsimused
   
   
               1.
            
            
               Kas arvestades kohaldatavat Euroopa Kohtu praktikat, täpsemalt Euroopa Kohtu 30. septembri 2003. aasta otsust Köbler (C-224/01) (1) ja 13. juuni 2006. aasta otsust Traghetti del Mediterraneo (C-173/03) (2), mis puudutavad riigi vastutust kohtute toime pandud rikkumiste eest, millega on seotud liidu õiguse rikkumine, tuleb viimase astme kohtuks pidada kohut, kelle lahend jäetakse kassatsioonkaebuse raames läbi vaatamata, kuna kohaldatavate siseriiklike menetlusõigusnormide põhjal eeldatakse ümberlükkamatult, et kassatsioonimenetluses menetlusdokumendi esitanud kaebaja on kassatsioonkaebuse tagasi võtnud?
            
         
               2.
            
            
               Kas ELTL artikli 267 kolmanda lõiguga – arvestades ka Euroopa Liidu põhiõiguste harta (3) artikli 47 teist lõiku ja artikli 52 lõiget 3 – on kooskõlas, et siseriiklik kohus, kes on viidatud artikli alusel kohustatud esitama Euroopa Kohtule eelotsuse küsimuse, keeldub sellesisulise taotluse rahuldamisest üksnes põhjusel, et taotlus esitatakse dokumendiga, mis tuleb siseriiklike menetlusõigusnormide kohaselt jätta arvesse võtmata, kuna see on esitatud hilinenult?
            
         
               3.
            
            
               Kas juhul, kui kõrgeim üldkohus jätab eelotsuse küsimuse esitamise taotluse läbi vaatamata, tuleb – arvestades ka Euroopa Liidu põhiõiguste harta artikli 47 teist lõiku ja artikli 52 lõiget 3 – eeldada, et tegemist on ELTL artikli 267 kolmanda lõigu rikkumisega, kui kohus keeldub taotluse rahuldamisest üksnes põhjendusega, et eelotsuse küsimus jäetakse esitamata, „[k]una taotlus on Hofi menetlusega seonduval põhjusel vastuvõetamatu”?
            
         
      (1)  EU:C:2003:513.
   
      (2)  EU:C:2006:391.
   
      (3)  EÜT 2000, C 364, lk 1.